17 Wa bosupa a tshololela mogopo wa gagwe mo moyeng.+ Foo lentswe le le kwa godimo+ la tswa mo lefelong le le boitshepo le tswa mo setulong sa bogosi, le re: “Go diragetse!” 18 Mme ga nna dikgadima le mantswe le ditumo tsa maru, ga nna thoromo e kgolo ya lefatshe+ e e ntseng jaaka e e iseng e ke e nne fa e sale batho ba simolola go nna gone mo lefatsheng,+ thoromo ya lefatshe+ ya bogolo jo bo boitshegang e le ruri, e kgolo e le tota. 19 Mme motse o mogolo+ wa kgaogana dikarolo tse tharo, le metse ya ditšhaba ya wa; le Babelona o Mogolo+ a gakologelwa mo ponong ya Modimo, go mo naya senwelo sa beine ya bogale jwa tšhakgalo+ ya gagwe. 20 Gape, setlhaketlhake sengwe le sengwe sa tshaba, le dithaba tsa se ka tsa fitlhelwa.+ 21 Mme sefako+ se segolo se leje lengwe le lengwe la sone le leng mo e ka nnang bokete jwa talenta sa fologa kwa legodimong se tla mo bathong, mme batho ba tlhapatsa+ Modimo ka ntlha ya sebetso sa sefako,+ ka gonne sebetso sa sone se ne se le segolo mo go sa tlwaelegang.